**OBAVIJEST I UPUTE KANDIDATIMA**

Putem „Narodnih novina“ i Hrvatskog zavoda za zapošljavanje dana 18. 10. 2019. godine, objavljen je javni natječaj za prijam u službu na neodređeno vrijeme, referenta za knjigovodstvo i blagajnu u Jedinstvenom upravnom odjelu Općine Rovišće, te se daju upute kako slijedi:

Prijave na javni natječaj podnose se zaključno sa 26. 10. 2019. godine

Izrazi koji se koriste u ovoj obavijesti za osobe u muškom rodu uporabljeni su neutralno i odnose se na muške i ženske osobe.

**Opis poslova radnog mjesta – referent za knjigovodstvo i blagajnu**

|  |  |
| --- | --- |
| Poslovi radnog mjesta | % |
| Vodi financijsko knjigovodstvo i druge financijske evidencije. | 10 |
| Vodi blagajničko poslovanje. | 10 |
| Vodi evidenciju ulaznih i izlaznih računa. | 10 |
| Ažurira evidencije obveznika i dobara. | 10 |
| Zaprima i otprema poštu. | 5 |
| Obavlja poslove administrativnog asistenta voditelja projekta DA – ŽELIM POSAO, koji obuhvaćaju vođenje administrativnog poslovanja projekta (prijem i otpremanje pošte, blagajnički poslovi, arhiviranje dokumenata, vođenje zapisnika, kontaktiranje sa krajnjim korisnicima, evidentiranje potreba krajnjih korisnika i sl.).  | 50 |
| Obavlja poslove po nalogu općinskog načelnika i pročelnika. | 5 |

**Podaci o plaći**

Sukladno odredbama Zakona o plaćama u lokalnoj i područnoj (regionalnoj) samoupravi („Narodne novine“ broj 28/10) plaću službenika u upravnim odjelima i službama jedinica lokalne i područne (regionalne) samouprave čini umnožak koeficijenta složenosti poslova radnog mjesta i osnovice za obračun plaće uvećan za 0,5% za svaku navršenu godinu radnog staža.

**Provjera znanja i sposobnosti kandidata**

Za kandidate prijavljene na natječaj koji ispunjavaju formalne uvjete natječaja provest će se testiranje prethodne provjere znanja i sposobnosti.

Smatra se da je kandidat, koji nije pristupio prethodnoj provjeri znanja, povukao prijavu na natječaj.

**Područja testiranja:**

1. Lokalna uprava i samouprava
2. Opći upravni postupak
3. Uredsko poslovanje
4. Proračunsko računovodstvo

**Pravni i drugi izvori za pripremanje kandidata za testiranje**

1. Zakon o lokalnoj i područnoj (regionalnoj) samoupravi (Narodne novine broj 33/01, 129/05, 109/07, 125/08, 36/09, 150/11, 144/12, 19/13, 137/15, 123/17),
2. Zakon o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 04/18),
3. Statut Općine Rovišće – pročišćeni tekst (Službeni glasnik Općine Rovišće broj 4/19),
4. Zakon o općem upravnom postupku (Narodne novine broj 47/09),
5. Zakon o proračunu (Narodne novine broj 87/08, 136/12 i 15/15)

**Pravila testiranja**

Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta i svojstva kandidata, kandidatima će biti podijeljena pitanja.

Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz provjere znanja ostvarili najmanje 50% na testiranju. S kandidatima koji uspješno polože testove provest će se intervjui (razgovori).

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama,

- koristiti mobitel ili druga komunikacijska sredstva,

- napuštati prostoriju u kojoj se provjera odvija,

- razgovarati s ostalim kandidatima niti na bilo koji način remetiti koncentraciju kandidata.

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat neće se priznati niti ocjenjivati.

**Mjesto i vrijeme održavanja testiranja**

Mjesto i vrijeme održavanja testiranja biti će objavljeno na oglasnoj ploči u Općini Rovišće i na www.opcina-rovisce.hr, najmanje 5 dana prije testiranja. Informacija o mjestu i vremenu održavanja testiranja može se dobiti i osobno u prostorijama Općine Rovišće, Trg hrvatskih branitelja 2, Rovišće ili na telefon 043/878–079. Na oglasnoj ploči i na web stranici [www.opcina-rovisce.hr](http://www.opcina-rovisce.hr) biti će izvješena i imena kandidata koji ispunjavanju formalne uvjete natječaja s kojima će se provesti testiranje.

 PROČELNICA

 Danica Brkić Mikolčević, dipl.iur.